Poliittiset virkanimitykset eivät ole kadonneet mihinkään, vaikka Juha Sipilä niin lupasikin – pian selviää, painaako poliittinen tausta yhä enemmän kuin pätevyys

Pääministeri Juha Sipilä lupasi lopettaa poliittiset virkanimitykset, mutta toisin kävi. Suomen käytäntö keskuspankin pääjohtajan kohdalla on länsimaissa poikkeuksellinen.

Elli Aaltonen (vas.), Hannu Takkula, Timo Soini, Olli Rehn ja Alexander Stubb.­

Viime eduskuntavaalien kynnyksellä keskustan puheenjohtaja Juha Sipilä esitti lupauksen.

”Poliittiset paketoinnit virkanimityksissä syövät politiikan uskottavuutta. Sulle–mulle-politiikan aika on yksinkertaisesti ohi”, Sipilä sanoi.

Yli kahden vuoden hallitustaipaleen jälkeen voidaan päätellä, että poliittisten nimitysten kulttuuri elää ja voi hyvin.